Norviliškės
Norviliškės – kaimas Šalčininkų rajono savivaldybėje, pasienyje su Baltarusija, 11 km į šiaurės rytus nuo Dieveniškių, kairiajame Drukupės krante. Kaimas priklauso Dieveniškių istoriniam regioniniam parkui, yra medinė Švč. Mergelės Marijos Gailestingumo Motinos bažnyčia (statyta 1929 m.), išlikęs buvęs pranciškonų konventualų vienuolynas su renesansinio stiliaus rūmais, XVI a. pabaigos pilis, kapinės.